CELEX: 32008R0956
Language: lt
Date: 2008-09-29 00:00:00
Title: 2008 m. rugsėjo 29 d. Komisijos reglamentas (EB) Nr. 956/2008, iš dalies keičiantis Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, IV priedą (Tekstas svarbus EEE)

30.9.2008   
            
            
               LT
            
            
               Europos Sąjungos oficialusis leidinys
            
            
               L 260/8
            
         
      KOMISIJOS REGLAMENTAS (EB) Nr. 956/2008
   2008 m. rugsėjo 29 d.
   iš dalies keičiantis Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, IV priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 7 straipsnio 3 dalies antrą pastraipą, 23 straipsnio pirmą pastraipą ir 23a straipsnio d) punktą,
   kadangi:
   
               (1)
            
            
               Reglamentu (EB) Nr. 999/2001 nustatytos gyvūnų užkrečiamųjų spongiforminių encefalopatijų (USE) prevencijos, kontrolės ir likvidavimo taisyklės. Jis taikomas gyvūnų auginimui, gyvų gyvūnų tiekimui rinkai, gyvūninės kilmės produktų gamybai ir tiekimui rinkai bei tam tikrais konkrečiais atvejais – jų eksportui.
            
         
               (2)
            
            
               Reglamento (EB) Nr. 999/2001 7 straipsnio 1 dalyje nurodyta, kad šerti atrajotojus gyvūniniais baltymais yra draudžiama. Tačiau šio Reglamento 7 straipsnio 3 dalies nuostatomis leidžiama nukrypti nuo šio draudimo ir šerti jaunus atrajotojų gyvūnus žuvų kilmės baltymais, laikantis tam tikrų sąlygų. Šios sąlygos apima jaunų atrajotojų mitybos poreikių mokslinį įvertinimą bei šios nukrypti leidžiančios nuostatos kontrolės aspektų vertinimą.
            
         
               (3)
            
            
               Reglamento (EB) Nr. 999/2001 IV priedo II dalyje nustatytos nuostatos, leidžiančios nukrypti nuo šio reglamento 7 straipsnio 1 dalies, ir konkrečios tokių nukrypti leidžiančių nuostatų taikymo sąlygos.
            
         
               (4)
            
            
               2007 m. sausio 24 d. Europos maisto saugos tarnyba paskelbė nuomonę apie atrajotojų gyvūnų šėrimo žuvų miltais keliamą riziką užsikrėsti USE. Nuomonėje daroma išvada, kad žuvies keliama rizika užsikrėsti USE, kai šeriama tiesiogiai arba galimybė, kad ta rizika sustiprės, yra nedidelė. Taip pat buvo nustatyta, kad žuvų miltai gali sukelti riziką užsikrėsti USE, jeigu žuvys, iš kurių jie pagaminti, buvo neseniai šertos žinduoliams skirtu maistu arba jie buvo užteršti MKM.
            
         
               (5)
            
            
               2008 m. kovo 19 d. užbaigta Sveikatos ir vartotojų reikalų generalinio direktorato ataskaita, rengta su mokslininkų pagalba. Ataskaitoje daromos išvados, kad žuvų miltai yra labai gerai virškinamas baltymų šaltinis, virškinami lėčiau nei pienas, bet greičiau nei dauguma augalinės kilmės baltymų, bei, lyginant su augaliniais pieno pakaitaluose naudojamais baltymų šaltiniais, juose yra daug aminorūgščių, taigi jaunų atrajotojų gyvūnų maitinimas žuvų miltais galėtų būti leidžiamas.
            
         
               (6)
            
            
               Atsižvelgiant į Reglamento (EB) Nr. 999/2001 7 straipsnio 3 dalyje numatytą kontrolės aspektų vertinimo sąlygą, potencialią jaunų atrajotojų gyvūnų maitinimo žuvų miltais keliamą riziką atsveria griežtos žuvų miltų produkcijos perdirbimo taisyklės bei kiekvienos importuotos žuvų miltų siuntos kontrolė, atliekama prieš išleidžiant ją į laisvą apyvartą Bendrijoje.
            
         
               (7)
            
            
               Be to, norint užtikrinti, kad žuvies miltai būtų naudojami tik jauniems atrajotojų gyvūnams šerti, reikėtų leisti juos naudoti tik sauso pavidalo pieno pakaitalų, naudojamų atskiedus nustatytu kiekiu skysčio kaip jaunų atrajotojų gyvūnų pašaro – pieno krekenų papildas arba pakaitalas, kol junkymas dar nepasibaigęs, gamyboje. Taip pat, griežtos tokiems gyvūnams skirtų pieno pakaitalų, kurių sudėtyje yra žuvų miltų, gamybos, pakavimo ir ženklinimo įgyvendinimo taisyklės turėtų būti numatytos.
            
         
               (8)
            
            
               Aiškumo ir nuoseklumo labui, turėtų būti nustatytos tokios pačios pašarų, kurių sudėtyje yra žuvų miltų, lydimojo dokumento ženklinimo taisyklės.
            
         
               (9)
            
            
               Reglamento (EB) Nr. 999/2001 IV priedo III dalies E punkto 1 papunktyje nurodyta, kad iš atrajotojų gautų perdirbtų gyvūninių baltymų ir produktų, kurių sudėtyje yra tokių perdirbtų gyvūninių baltymų, eksportas į trečiąsias šalis yra draudžiamas.
            
         
               (10)
            
            
               Tačiau Bendrijoje tokių baltymų naudojimas naminių gyvūnų ėdalo gamyboje yra leidžiamas. Siekiant užtikrinti, kad būtų laikomasi Bendrijos teisės aktų, yra tikslinga leisti perdirbtą naminių gyvūnų, įskaitant ir konservuotą, ėdalą, kurio sudėtyje yra iš atrajotojų gautų perdirbtų gyvūninių baltymų, eksportuoti į trečiąsias šalis.
            
         
               (11)
            
            
               Todėl Reglamentą (EB) Nr. 999/2001 reikėtų atitinkamai iš dalies pakeisti.
            
         
               (12)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 999/2001 IV priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. rugsėjo 29 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 147, 2001 5 31, p. 1.
   
      PRIEDAS
      Reglamento (EB) Nr. 999/2001 IV priedas iš dalies keičiamas taip:
      
                  (1)
               
               
                  II dalis iš dalies keičiama taip:
                  
                              a)
                           
                           
                              A punktas papildomas šiuo e papunkčiu:
                              
                                          „(e)
                                       
                                       
                                          nenujunkytų ūkių atrajotojų šėrimas žuvų miltais pagal BA punkte nustatytas taisykles).“
                                       
                                    
                        
                              b)
                           
                           
                              B punktas iš dalies keičiama taip:
                              
                                          (i)
                                       
                                       
                                          d papunktis pakeičiamas taip:
                                          
                                                      „d)
                                                   
                                                   
                                                      prie pašarų, kurių sudėtyje yra žuvų miltų, siuntų pridedamamo komercinio dokumento ir ant bet kokių pakuočių, turinčių tokių prekių, turi būti aiškiai pažymėti tokie žodžiai: „sudėtyje yra žuvies miltų – šerti atrajotojų negalima“.“
                                                   
                                                
                                    
                                          (ii)
                                       
                                       
                                          Įterpiamas šis BA punktas:
                                          BA   A punkto e papunktyje nurodytų žuvų miltų ir pašarų, kurių sudėtyje yra žuvų miltų, naudojimui ūkiuose auginamiems neatjunkytiems atrajotojams šerti taikomos tokios sąlygos:
                                          
                                                      a)
                                                   
                                                   
                                                      žuvų miltai gaminami perdirbimo įmonėse, gaminančiose tik iš žuvies gautus produktus;
                                                   
                                                
                                                      b)
                                                   
                                                   
                                                      prieš išleidžiant į laisvą apyvartą Bendrijoje, kiekviena importuotų žuvų miltų siunta ištiriama mikroskopu pagal Direktyvą 2003/126/EB;
                                                   
                                                
                                                      c)
                                                   
                                                   
                                                      žuvies miltų naudojimas jauniems atrajotojams šerti, bus leidžiamas tik sauso pavidalo pieno pakaitalų, naudojamų atskiedus nustatytu kiekiu skysčio kaip jaunų atrajotojų gyvūnų pašaro – pieno krekenų papildas arba pakaitalas, kol junkymas dar nepasibaigęs, gamyboje;
                                                   
                                                
                                                      d)
                                                   
                                                   
                                                      pieno pakaitalai, kurių sudėtyje yra žuvų miltų, turi būti gaminami įmonėse, kuriose negaminami kiti atrajotojams skirti pašarai ir kurios tam turi kompetentingos institucijos leidimą.
                                                      Nukrypstant nuo d punkto, kitų pašarų gamyba atrajotojams įmonėse, kuriose taip pat gaminami pieno pakaitalai, skirti jauniems ūkiuose laikomiems atrajotojams, kurių sudėtyje yra žuvų miltų, gali būti leidžiama kompetentingos institucijos, jei laikomasi šių sąlygų:
                                                      
                                                                  i)
                                                               
                                                               
                                                                  atrajotojams skirti kiti birūs ir įpakuoti pašarai sandėliuojant, vežant ir pakuojant laikomi patalpose, fiziškai atskirtose nuo patalpų, skirtų biriems žuvų miltams ir pieno pakaitalams, kurių sudėtyje yra žuvų miltų;
                                                               
                                                            
                                                                  ii)
                                                               
                                                               
                                                                  atrajotojams skirti kiti pašarai gaminami patalpose, fiziškai atskirtose nuo patalpų, kuriose gaminami pieno pakaitalai, kurių sudėtyje yra žuvų miltų;
                                                               
                                                            
                                                                  iii)
                                                               
                                                               
                                                                  dokumentai, kuriuose pateikiama informacija apie žuvų miltų pirkimus ir USE bei pieno pakaitalų, kurių sudėtyje yra žuvų miltų, pardavimus, saugomi kompetentingai institucijai susipažinti ne mažiau kaip penkis metus; ir
                                                               
                                                            
                                                                  iv)
                                                               
                                                               
                                                                  atliekami nuolatiniai atrajotojams skirtų kitų pašarų tyrimai siekiant užtikrinti, kad juose nebūtų uždraustų baltymų, įskaitant žuvų miltus. Tyrimų rezultatai turi būti saugomi kompetentingai institucijai susipažinti ne mažiau kaip penkerius metus;
                                                               
                                                            
                                                
                                                      e)
                                                   
                                                   
                                                      prie pieno pakaitalų, skirtų jauniems ūkiuose laikomiems atrajotojams, kurių sudėtyje yra žuvų miltų, pridedamamo komercinio dokumento ir bet kokių pakuočių, turinčių tokių prekių, turi būti aiškiai pažymėti tokie žodžiai: „sudėtyje yra žuvies miltų – galima šerti tik nenujunkytus atrajotojus“;
                                                   
                                                
                                                      f)
                                                   
                                                   
                                                      jauniems ūkiuose laikomiems atrajotojams skirti pieno pakaitalai, vežami transporto priemonėmis, kuriomis tuo pat metu nevežami kiti atrajotojams skirti pašarai. Jei transporto priemonė vėliau naudojama vežti kitus atrajotojams skirtus pašarus, ji kruopščiai išvaloma laikantis kompetentingos institucijos patvirtintos tvarkos, kad būtų išvengta kryžminio užteršimo;
                                                   
                                                
                                                      g)
                                                   
                                                   
                                                      ūkiuose, kuriuose yra laikomi atrajotojai, turi būti įdiegtos priemonės, užtikrinančios, kad pieno pakaitalai, kurių sudėtyje yra žuvies miltų, nebūtų šeriami kitiems atrajotojams, negu nurodytiems IV priedo II dalies A punkto e papunktyje. Kompetentingos institucijos turi sudaryti ūkių, kuriuose pieno pakaitalai, kurių sudėtyje yra žuvų miltų, naudojami pagal išankstinio pranešimo arba kitą sistemą, užtikrinančią šios nuostatos laikymąsi, sąrašą.“
                                                   
                                                
                                    
                        
            
                  (2)
               
               
                  III dalies E punkto 1 papunktis pakeičiamas taip:
                  E.1   Iš atrajotojų gautų perdirbtų gyvūninių baltymų ir produktų, kurių sudėtyje yra tokių perdirbtų gyvulinių baltymų, eksportas į trečiąsias šalis yra draudžiamas. Tačiau, draudimas netaikomas perdirbtam naminių gyvūnų, įskaitant konservuotą, ėdalui, kurio sudėtyje yra iš atrajotojų gautų perdirbtų gyvūninių baltymų, apdorotam kitais būdais ir paženklintam pagal Reglamentą (EB) Nr. 1774/2002.“